|  |  |
| --- | --- |
| 11o ΔΗΜΟΤΙΚΟ ΣΧΟΛΕΙΟ ΗΛΙΟΥΠΟΛΗΣ | ΣΧΟΛ. ΕΤΟΣ : 2021-2022 |
| Τάξη: Ε΄ Τμήματα: Ε1, Ε2 |  |
| Σύνολο μαθητών/τριών: 46 (23 & 23) |  |
|  Ονοματεπώνυμο εκπαιδευτικών: ΓΙΟΒΑΝΗΣ ΠΑΝΑΓΙΩΤΗΣ, ΣΑΡΑΝΤΗ ΚΩΝΣΤΑΝΤΙΝΑ |

**Α. Εισαγωγικά**

Κατά το σχολικό έτος 2021-2022, στο 11o ΔΗΜΟΤΙΚΟ ΣΧΟΛΕΙΟ ΗΛΙΟΥΠΟΛΗΣ και στο 1ο και 2ο τμήμα της Ε΄ τάξης, υλοποιήθηκαν τα εξής Εργαστήρια Δεξιοτήτων:

1. Από την 01-10-2021 μέχρι την 15-11-2021, Εργαστήριο Δεξιοτήτων με τίτλο "**Υπερβολική ενασχόληση με το διαδίκτυο-Κριτική σκέψη και παραπληροφόρηση- διαδικτυακό παιχνίδι - διαδικτυακός εκφοβισμός και προσωπικά δεδομένα**" που ανήκει στη Θεματική "**ΖΩ ΚΑΛΥΤΕΡΑ - ΕΥ ΖΗΝ**" και την Υποθεματική "**Ψυχική και Συναισθηματική Υγεία - Πρόληψη**".

Στόχος του εργαστηρίου ήταν να διδαχθούν:

* α) από την ομάδα των δεξιοτήτων του 21ου αιώνα:
* Κριτική σκέψη
* Δεξιότητες Επικοινωνίας
* Δεξιότητες Συνεργασίας
* Δημιουργικότητα
* β) από τον κύκλο δεξιοτήτων Τεχνολογίας και Μηχανικής:
* Ανάλυση και παραγωγή περιεχομένου ΤΠΕ
* Πληροφορικός εγγραμματισμός
* Τεχνολογικός εγγραμματισμός
* Ασφάλεια στο Διαδίκτυο
* γ) από τις βασικές δεξιότητες της ζωής:
* Ασφαλής πλοήγηση στο διαδίκτυο
* Εξάρτηση από τεχνολογία.
1. Από την 16-11-2021 μέχρι την 16-12-2021, υλοποιήθηκε Εργαστήριο Δεξιοτήτων με τίτλο "**Κλιματική αλλαγή- Ας προχωρήσουμε ενωμένοι/ες (Α.Ρ.Ε.)**" που ανήκει στη Θεματική "**ΦΡΟΝΤΙΖΩ ΤΟ ΠΕΡΙΒΑΛΛΟΝ**" και την Υποθεματική "**Φυσικές Καταστροφές, Πολιτική προστασία**".

Στόχος του εργαστηρίου ήταν να διδαχθούν:

* α) από την ομάδα των δεξιοτήτων του 21ου αιώνα:
* Κριτική σκέψη
* Δεξιότητες Επικοινωνίας
* Δεξιότητες Συνεργασίας
* β) από τον κύκλο δεξιοτήτων Τεχνολογίας και Μηχανικής:
* Ανάλυση και παραγωγή περιεχομένου ΤΠΕ
* Διαθεματική χρήση ΤΠΕ
* Πληροφορικός εγγραμματισμός
* Τεχνολογικός εγγραμματισμός
* γ) από τις δεξιότητες του νου:
* Στρατηγική Σκέψη
* δ) από τις βασικές δεξιότητες της ζωής:
* Υπευθυνότητα
* Ενσυναίσθηση και ευαισθησία
* Διαμεσολάβηση
* Επίλυση συγκρούσεων
* Οργανωτική ικανότητα.
1. Από την 11-12-2021 μέχρι την 10-03-2022, υλοποιήθηκε Εργαστήριο Δεξιοτήτων με τίτλο "**Εγώ και η Κοινωνία**" που ανήκει στη Θεματική "**ΕΝΔΙΑΦΕΡΟΜΑΙ ΚΑΙ ΕΝΕΡΓΩ**" και την Υποθεματική "**Εθελοντισμός διαμεσολάβηση**".

Στόχος του εργαστηρίου ήταν να διδαχθούν:

* α) από την ομάδα των δεξιοτήτων του 21ου αιώνα:
* Κριτική σκέψη
* Δεξιότητες Επικοινωνίας
* Δεξιότητες Συνεργασίας
* Δημιουργικότητα
* β) από τις δεξιότητες του νου:
* Στρατηγική Σκέψη
* Πλάγια σκέψη
* γ) από τις βασικές δεξιότητες της ζωής:
* Κοινωνικές δεξιότητες
* Υπευθυνότητα
* Ενσυναίσθηση και ευαισθησία
* Πολιτειότητα
* Πρωτοβουλία
* Οργανωτική ικανότητα.
1. Από την 11-03-2022 μέχρι την 15-06-2022, στο 11o ΔΗΜΟΤΙΚΟ ΣΧΟΛΕΙΟ ΗΛΙΟΥΠΟΛΗΣ και στο 2ο τμήμα της Ε΄ τάξης, υλοποιήθηκε Εργαστήριο Δεξιοτήτων με τίτλο "**Heros of the World (Εργαστήριο Δραστηριοτήτων STEAM)- eduACT- Δράση για την Εκπαίδευση**" που ανήκει στη Θεματική "**ΔΗΜΙΟΥΡΓΩ & ΚΑΙΝΟΤΟΜΩ**" και την Υποθεματική "**STEM - Εκπαιδευτική Ρομποτική**".

Στόχος του εργαστηρίου ήταν να διδαχθούν:

* α) από την ομάδα των δεξιοτήτων του 21ου αιώνα:
* Κριτική σκέψη
* Δεξιότητες Επικοινωνίας
* Δεξιότητες Συνεργασίας
* Δημιουργικότητα
* β) από τις δεξιότητες του νου:
* Στρατηγική Σκέψη
* Πλάγια σκέψη
* Αναστοχασμός
* Κατασκευές, παιχνίδια, εφαρμογές
* γ) από τις βασικές δεξιότητες της ζωής:
* Προσαρμοστικότητα
* Ανθεκτικότητα
* Υπευθυνότητα
* Ενσυναίσθηση και ευαισθησία
* Πολιτειότητα
* Πρωτοβουλία
* Οργανωτική ικανότητα
* Προγραμματισμός
* Παραγωγικότητα.

Ακολουθεί περιγραφική αξιολόγηση του επιπέδου επίτευξης των δεξιοτήτων στο οποίο έφτασε το σύνολο των μαθητών/ριών των δύο τμημάτων της τάξης:

**Β. Αξιολόγηση**

* + **ΔΕΞΙΟΤΗΤΕΣ 21ΟΥ ΑΙΩΝΑ**
* ***Κριτική σκέψη:*** Το σύνολο των μαθητών/ριών έχει ικανοποιητικό επίπεδο δεξιοτήτων κριτικής σκέψης. Πιο συγκεκριμένα, οι μαθητές/ριες έχουν τη δυνατότητα να καταλαβαίνουν τη γνώση που τους προσφέρεται, και στις περισσότερες περιπτώσεις γνωρίζουν πώς να εφαρμόζουν τις γνώσεις τους στην καθημερινότητα. Κατορθώνουν, επίσης, να προβλέπουν το αποτέλεσμα της εφαρμογής τους και δεν δυσκολεύονται ιδιαίτερα να συνθέσουν τις γνώσεις που διαθέτουν για να παράγουν καινούριες ιδέες. Τέλος, μπορούν σε ικανοποιητικό βαθμό να αξιολογούν την ακρίβειά τους και να ελέγχουν εάν αυτό που έμαθαν είναι αληθινό ή όχι. Σε γενικές γραμμές, η κριτική τους ικανότητα είναι ικανοποιητικά αναπτυγμένη για το ηλικιακό τους επίπεδο.
* ***Δεξιότητες Επικοινωνίας:*** Οι μαθητές/ριες διαθέτουν ικανοποιητικό επίπεδο επικοινωνιακών δεξιοτήτων. Συγκεκριμένα, προσπαθούν να προσέχουν τους/τις συνομιλητές/ριές τους, και καταλαβαίνουν τι θέλουν να τους πουν. Στις περισσότερες περιπτώσεις δεν θυμώνουν όταν τους ασκείται κριτική και προσπαθούν να μην είναι απότομοι/ες στους τρόπους με τους οποίους ασκούν κριτική στους/στις άλλους/ες. Κατανοούν και μοιράζονται σε ικανοποιητικό βαθμό τα συναισθήματα των άλλων και προσπαθούν να μην διακόπτουν τους/τις συνομιλητές/ριές τους πριν ολοκληρώσουν αυτό που θέλουν να πουν. Το σύνολο των μαθητών/ριών κατανοεί τις ανάγκες του κοινού στο οποίο απευθύνεται και αξιολογεί σωστά τις εκφράσεις του προσώπου τους, διατηρώντας σε ικανοποιητικό βαθμό τη βλεμματική επαφή. Γενικότερα, οι μαθητές/ριες διαθέτουν σε μεγάλο βαθμό αυτοπεποίθηση, και την βγάζουν προς τα έξω δείχνοντας σίγουροι για τον εαυτό τους με τον τρόπο που στέκονται, όταν επικοινωνούν με τους/τις άλλους/ες.
* ***Δεξιότητες Συνεργασίας:*** Στο ζήτημα της συνεργασίας, οι μαθητές/ριες βρίσκονται σε ικανοποιητικό επίπεδο, κατανοώντας πως η συνεργατική εργασία απαιτεί ευελιξία και προθυμία ώστε να οδηγήσει στην επίτευξη στόχων και ότι ο καθένας/μία πρέπει να παίζει διαφορετικό ρόλο. Προσπαθούν να τηρούν τις δημοκρατικές διαδικασίες, ενώ κατόρθωσαν κατά την διάρκεια των πρότζεκτ να συμφωνήσουν με τον κοινό στόχο. Το μεγαλύτερο μέρος των μαθητών/ριών αναλαμβάνει πρόθυμα τους ρόλους που τους ανατίθενται, και δείχνουν πρόθυμοι/ες να τους ολοκληρώσουν. Μοιράζονται τις βασικές πηγές τους και συμμετέχουν ικανοποιητικά στις δράσεις κοινοποίησης των αποτελεσμάτων της εργασίας στο διαδίκτυο. Σε γενικές γραμμές συμβιβάζοντται εύκολα, και εκτιμούν την προσφορά των άλλων, ενώ και στις διαδικτυακές τους παρεμβάσεις δείχουν σεβασμό προς την ιδιωτικότητά τους.
* ***Δημιουργικότητα:*** Σε σχέση με τη δημιουργικότητα, οι μαθητές/ριεςε βρίσκονται σε ικανοποιητικό στάδιο, καθώς καινοτομούν και πρωτοτυπούν σε πολλές περιπτώσεις. Ταυτόχρονα διαθέτουν τις απαιτούμενες γνώσεις ως υποδομή της ασυνείδητης σκέψης που καθοδηγεί αυτές τις δημιουργικές προσπάθειες.
* **II) ΔΕΞΙΟΤΗΤΕΣ ΤΕΧΝΟΛΟΓΙΑΣ & ΜΗΧΑΝΙΚΗΣ**
* ***Ανάλυση και παραγωγή περιεχομένου ΤΠΕ:*** Φαίνεται πως οι μαθητές/ιες δεν δυσκολεύονται ιδιαίτερα να συμμετάσχουν στη διαδικασία ανάλυσης και παραγωγή ψηφιακού περιεχομένου η οποία περιλαμβάνει την παραγωγή, την οργάνωση και τη σύνδεση αντιγράφων σε ιστότοπους του Διαδικτύου για τη δημιουργία διαδικτυακής παρουσίας εταιρειών και επιχειρήσεων. Το περιεχόμενο αυτό αφορά ενημερωτικά δελτία, ιστολόγια, άρθρα, γραφικά, ηχητικά κλιπ, βίντεο και άλλα σχετικά μέσα. Πιο συγκεκριμένα, οι μαθητές/ριες μπορούν να εργάζονται τόσο ανεξάρτητα, όσο και στα πλαίσια της ομάδας. Διαθέτουν αρκετές δεξιότητες ψηφιακής επικοινωνίας (συμμετοχή σε μέσα δικτύωσης, σε ομάδες ενδιαφερόντων κλπ), και ικανοποιητικές δεξιότητες παραγωγής λόγου και στρατηγικής σκέψης και μπορούν να επικεντρωθούν στις λεπτομέρειες. Παράλληλα έχουν ικανοποιητική γνώση του λογισμικού που είναι απαραίτητο για μια τέτοια εργασία.
* ***Πληροφορικός εγγραμματισμός:*** Οι μαθητές/ριες έχουν σημαντικά επιτεύγματα στον τομέα του Πληροφορικού εγγραμματισμού που αφορούν στους εξής τομείς: σε επίπεδο εργαλειογραμματισμού, είναι στις περισσότρες περιπτώσεις σε θέση να επιλέξουν τα κατάλληλα εργαλεία του υπολογιστή ώστε να προωθήσουν την εκπαίδευσή τους, όπως και στο επίπεδο αλφαβητισμού πόρων, είναι σε θέση να εντοπίσουν τις απαραίτητες πηγές στο διαδίκτυο από τις οποίες θα μπορούσαν να αντλήσουν γνώσεις. Επίσης, μπορούν να προσδιορίσουν και να καταλάβουν τα ψηφιακά εργαλεία που είναι απαραίτητα στον/στην σημερινό/ή ερευνητή/ρια και μελετητή/ρια, και έχουν τη δυνατότητα μορφοποίησης και δημοσίευσης ενός κειμένου ηλεκτρονικά, σε μορφές κειμένου και πολυμέσων προκειμένου στη συνέχεια να μπορεί να είναι προσβάσιμο από το ευρύτερο κοινό.  Κατορθώνουν να κάνουν χρήση της αναδυόμενης τεχνολογικής παιδείας, χωρίς να μένουν προσκολημένοι/ες σε παλαιότερες εφαρμογές και δεν αντιμετωπίζουν δυσκολίες στην υιοθέτηση νέων. Τέλος, η κριτική της ικανότητα βρίσκεται σε ικανοποιητικό βαθμό, προκειμένου να αξιολογεί τα πνευματικά, ανθρώπινα και κοινωνικά πλεονεκτήματα, αλλά και τις αδυναμίες, τις δυνατότητες και τα όρια, τα οφέλη και το κόστος των τεχνολογιών της πληροφορίας.
* ***Τεχνολογικός εγγραμματισμός:*** Το σύνολο των μαθητών/ριών διαθέτει ικανοποιητικό επίπεδο τεχνολογικού εγγραμματισμού. Είναι στις περισσότερες περιπτώσεις σε θέση να αποκτούν και να επικοινωνούν πληροφορίες σε ένα πλήρως ψηφιακό περιβάλλον και έχουν μεγάλη δυνατότητα να χρησιμοποιούν ψηφιακές συσκευές (π.χ. υπολογιστές, έξυπνα τηλέφωνα, τάμπλετ) ή τις σχετικές διεπαφές (π.χ. ηλεκτρονικό ταχυδρομείο, διαδίκτυο, κοινωνικά μέσα, υπολογιστικό νέφος) για επικοινωνία, αντιμετώπιση προβλημάτων και επίλυση προβλημάτων τόσο στο σχολικό περιβάλλον όσο και εκτός αυτού.
* ***Διαθεματική χρήση ΤΠΕ:*** Το σύνολο των μαθητών/ριών δεν αντιμετωπίζει προβλήματα χρήσης του υπολογιστή προκειμένου να προσεγγίσει διαθεματικά τη γνώση. Η διαθεματική προσέγγιση της γνώσης είναι ένας τρόπος έρευνας από μαθητές/ριες ή ομάδες μαθητών που ενσωματώνει πληροφορίες, δεδομένα, τεχνικές, εργαλεία, προοπτικές, έννοιες ή/και θεωρίες από δύο ή περισσότερα μαθήματα για την προώθηση της θεμελιώδους κατανόησης ή της επίλυσης προβλημάτων των οποίων οι λύσεις είναι πέρα από το πεδίο εφαρμογής ενός μεμονωμένου κλάδου και ο υπολογιστής αποτελεί ένα πολύ σημαντικό εργαλείο προς την κατεύθυνση αυτή. Ενδεικτικά, οι μαθητές/ριες είναι σε θέση να εντοπίσουν στο διαδίκτυο εκείνες τις εφαρμογές που θα τους έδιναν την ευκαιρία να προσεγγίσουν ένα πρόβλημα μαθηματικών, όχι μόνο μέσα από την Φυσική, αλλά και να το εντάξουν σε κάποιο ιστορικό πλαίσιο στο μάθημα, λ.χ. της Ιστορίας. Μπορούν να διακρίνουν σε ικανοποιητικό βαθμό τις διασυνδέσεις που υπάρχουν στο γενικότερο πλαίσιο ώστε να κατανοούν την αλληλεπίδραση που υφίσταται ανάμεσα στα μαθήματα του σχολείου και την καθημερινότητα, καθώς και να αναγνωρίζουν την ευρύτερη εικόνα χωρίς να διασπώνται από τις λεπτομέρειες.
* ***Ασφάλεια στο Διαδίκτυο:*** Το σύνολο των μαθητών/ριών των δύο τμημάτων διαθέτει άριστο επίπεδο δεξιοτήτων στο πεδίο της διαδικτυακής ασφάλειας. Συγκεκριμένα, οι μαθητές/ριες φροντίζουν να διατηρούν τα προσωπικά τους στοιχεία περιορισμένα και σε αυστηρά επαγγελματικό επίπεδο, και έχουν πάντα ενεργοποιημένες τις ρυθμίσεις απορρήτου του φυλλομετρητή στον οποίο εργάζονται. Γνωρίζουν την έννοια της ασφαλούς σύνδεσης μέσω VPN και φροντίζουν να κατεβάζουν τα διάφορα αρχεία με προσοχή, επιλέγοντας τις σχετικές ρυθμίσεις κάθε φορά. Φροντίζουν να χρησιμοποιούν αρκετά ισχυρούς κωδικούς και προσέχουν να αγοράζει διαδικτυακά από πιστοποιημένες τοποθεσίες. Ακόμη, προσέχουν το είδος του περιεχομένου και των φωτογραφιών που ανεβάζουν στα μέσα κοινωνικής δικτύωσης και δεν επικοινωνούν με αγνώστους. Τέλος, το σύνολο των μαθητών/ριών δίνει μεγάλη σημασία στην προστασία του υπολογιστή από ιούς, φροντίζοντας το σχετικό πρόγραμμα να είναι πάντα ενημερωμένο.
* **III) ΔΕΞΙΟΤΗΤΕΣ ΤΟΥ ΝΟΥ**
* ***Στρατηγική Σκέψη:*** Το σύνολο των μαθητών/ριών βρίσκεται σε άριστο επίπεδο σε ό,τι αφορά τη στρατηγική σκέψη. Πιο συγκεκριμένα, κατανοούν την τρέχουσα θέση της ομάδας και είναι σε θέση να οραματιστούν κάποιον επιθυμητό στόχο, εντοπίζοντας μάλιστα και τους τρόπους να τον επιτύχουν. Δεν έχουν σημαντικές ελλείψεις ως προς την δυνατότητα χρήσης των απαραίτητων μεθόδων και των εργαλείων που απαιτούνται. Πιο συγκεκριμένα, έχουν καλή γνώση του λόγου ύπαρξης της ομάδας και δεν δυσκολεύονται σημαντικά να θέσουν βραχυπρόθεσμους και μακροπρόθεσμους στόχους που απορρέουν από το σαφές όραμα σχετικά με τον οργανισμό ή την ομάδα. Τέλος, δύνανται σε ικανοποιητικό βαθμό να προχωρήσουν σε σύνταξη συγκεκριμένης πορείας δράσης, ώστε να γίνει αυτό το όραμα πραγματικότητα.
* ***Πλάγια σκέψη:*** Επίσης, φαίνεται πως η πλειονότητα των μαθητών/ριών σε ό,τι αφορά την πλάγια σκέψη, βρίσκεται σε ικανοποιητικό επίπεδο. Η πλάγια σκέψη, σε αντίθεση με την κάθετη σκέψη, που καλλιεργεί την επιλογή ενός μονοδιάστατου τρόπου επίλυσης κάποιου προβλήματος, απαιτεί πολλά ερωτηματικά, αμφισβήτηση, απόρριψη του προφανούς, απομάκρυνση από τις προκαταλήψεις και τις έμμονες ιδέες, κατάργηση των στεγανών και επιλογή πολλαπλών εναλλακτικών λύσεων. Έτσι, ενώ η κάθετη σκέψη ακολουθεί τον συμβατικό δρόμο, κινούμενη σε αναμενόμενες κατευθύνσεις με διαδοχικά βήματα και επιλέγει την ορθή λύση, η πλάγια σκέψη την οποία οι μαθητές/ριες φαίνονται να διαθέτουν ικανοποιητικά, ακολουθεί τον διαφορετικό δρόμο, εξερευνά μη αναμενόμενες κατευθύνσεις, συχνά παραλείπει κάποια βήματα και οδηγεί σε πολλαπλές λύσεις.
* ***Αναστοχασμός:*** Από τη συμμετοχή των μαθητών/ριών στο συγκεκριμένο πρότζεκτ φαίνεται ότι διαθέτουν ικανοποιητικό επίπεδο στη δεξιότητα του αναστοχασμού. Αναστοχασμός σημαίνει να αναλύεις τις δικές σου εμπειρίες για να βελτιώσεις τον τρόπο που μαθαίνεις ή εργάζεσαι. Είναι μια πολύτιμη δεξιότητα που μπορεί να βοηθήσει τους/τις μαθητές/ριες και επαγγελματίες να αποκτήσουν εμπειρία, αυτοπεποίθηση και αυτογνωσία. Ένας/μία μαθητής/ρια διαθέτει αυτή την δεξιότητα όταν μπορεί να περιγράψει με σαφήνεια τα βήματα που τον/την οδήγησαν στο να βγάλει ένα συμπέρασμα, να λύσει ένα πρόβλημα ή να κάνει μια κατασκευή. Πιο συγκεκριμένα, το μεγαλύτερο ποσοστό των μαθητών/ριών αναγνωρίζει τις δυνατότητες και τα ταλέντα του, και μπορεί να περιγράψει με κριτικό τρόπο τις ενέργειες που ακολουθεί προκειμένου να αντιμετωπίσει τις διάφορες δυσκολίες. Επίσης, δεν αντιμετωπίζει ιδιαίτερη δυσκολία στον να ανασυνθέσει και να αξιολογήσει την συμπεριφορά του, με αποτέλεσμα να βελτιώνει συνεχώς την ικανότητά του να μαθαίνει και να εξελίσσεται.
* ***Κατασκευές, παιχνίδια, εφαρμογές:*** Όλοι/ες οι μαθητές/ριες εμφανίζουν σημαντικό ενδιαφέρον για την ενασχόληση με εκπαιδευτικά παιχνίδια και κατασκευές. Είναι διαπιστωμένο ότι η ενασχόληση με γρίφους και βιντεοπαιχνίδια εκπαιδευτικού περιεχομένου, βελτιώνουν τη μνήμη, δημιουργούν αίσθηση ευεξίας και καλλιεργούν μεγαλύτερη αίσθηση ανεξαρτησίας. Συνιστάται να συνεχίσουν να αφιερώνουν μέρος του ελεύθερου χρόνου της σε παρόμοιες δραστηριότητες, ώστε να διατηρήσουν τις απαραίτητες νοητικές τους δεξιότητες και την δημιουργικότητά τους στα ίδια υψηλά επίπεδα.
* **IV) ΔΕΞΙΟΤΗΤΕΣ ΖΩΗΣ**
* ***Υπευθυνότητα:*** Οι μαθητές/ριες διαθέτουν σε ικανοποιητικό βαθμό τις απαραίτητηες δεξιότητες που ανήκουν στο πεδίο υπευθυνότητας. Υπευθυνότητα είναι η διάθεση κάποιου/ας να αναλαμβάνει συγκεκριμένα καθήκοντα τα οποία εκτελεί σε τακτική βάση. Όταν κάποιος/α είναι υπεύθυνος/η για μια εργασία, μπορεί να του/της ζητηθεί να λογοδοτήσει, εάν η εργασία δεν εκτελεστεί ή να βραβευτεί σε περίπτωση που το αποτέλεσμα είναι ιδιαίτερα καλό. Πιο αναλυτικά, η πλειονότητα των μαθητών/ριών δεν αποφεύγει να μιλάει με τον/την εκπαιδευτικό της τάξης ώστε να ενημερωθεί για το ποια καθήκοντα πρέπει να εκτελεστούν. Επίσης, είναι πρόθυμοι/ες να μάθουν νέες δεξιότητες και συχνά προσφέρονται να βοηθήσουν τα άλλα μέλη της ομάδας. Τέλος, οι μαθητές/ριες κατέβαλαν προσπάθεια στο να είναι τυπικοί/ες στην παράδοση της εργασίας που τους είχε ανατεθεί και δεν αντιμετωπίσαν ιδιαίτερα προβλήματα στη σωστή διαχείριση του χρόνου τους.
* ***Ενσυναίσθηση και ευαισθησία:*** Οι μαθητές/ριες διαθέτουν αρκετές από τις δεξιότητες που απαιτούνται ώστε να έχουν ενσυναισθητική προσέγγιση των ανθρώπων με τους οποίους σχετίζονται. Για παράδειγμα, προσπαθούν να βλέπουν τον κόσμο με την οπτική του συνομιλητή/ριάς τους, ενώ ακόμη και στις περιπτώσεις που διαφωνούν με τη συμπεριφορά καταβάλλουν προσπάθειες να συγκρατούνται προκειμένου να μη γίνουν επικριτικοί/ες. Κατανούν σε ικανοποιητικό βαθμό τα συναισθήματα των άλλων και σε αρκετές περιπτώσεις κατορθώνουν να επικοινωνήσουν αυτή την κατανόηση προς αυτόν/ην που έχουν απέναντί τους. Σε γενικές γραμμές, διαθέτουν και τα τρία είδη ενσυναίσθησης που έχουν περιγραφεί, δηλαδή τη γνωστική, τη συναισθηματική και την συμπονετική. Με λίγα λόγια, σε γενικές γραμμές είναι σε θέση να αντιληφθουν τις σκέψεις και τα συναισθήματα του/της συνομιλητή/ριάς τους τόσο με τη λογική όσο και κατορθώνοντας να «πιάνουν» τα συναισθήματα του/της άλλου/ης, έτσι ώστε να προβαίνουν και στις ανάλογες δράσεις προκειμένου να βοηθήσουν.
* ***Διαμεσολάβηση:*** Οι μαθητές/ριες διαθέτουν σε ένα πρώτο επίπεδο τις δεξιότητες που είναι απαραίτητες για το ρόλο του/της διαμεσολαβητή/ριας σε περιπτώσεις συγκρούσεων, καθώς σε αρκετές περιπτώσεις κατέβαλαν προσπάθειες να επικεντρώθούν στο πρόβλημα, χωρίς να επιρρίπτουν ευθύνες στους/στις εμπλεκόμενους/ες, προσπαθώντας να εντοπίσουν την πραγματική αιτία τυχόν διενέξεων. Έχουν σε ικανοποιητικό βαθμό τη δυνατότητα να απευθυνθούν και σ’ άλλους/ες προκειμένου να βοηθήσουν στην επίλυσή του. Σε μερικές περιπτώσεις κατόρθωσαν να καθοδηγήσουν την ομάδα στο να εκφράσει τα παράπονά της με αποτέλεσμα να μη δημιουργηθούν εντάσεις που υποβόσκουν και οι συγκρούσεις να σβήσουν στη γέννησή τους.
* ***Επίλυση συγκρούσεων:*** Οι μαθητές/ριες διαθέτουν σε ένα πρώτο επίπεδο τις δεξιότητες που βοηθούν να επιλύσουν μια σύγκρουση στην οποία εμπλέκονται ενεργά. Πιο συγκεκριμένα, η πλειονότητα των μαθητών/ριών έχουν τη δυνατότητα να δηλώνουν ξεκάθαρα την άποψή τους, προσπαθούν να αποφεύγουν τις αυστηρές παρατηρήσεις στον/στην αντίπαλό τους, επιδιώκοντας να τον καταλάβουν. Ένα μεγάλο ποσοστό των μαθητών/ριών αποφεύγει να σχολιάζει πίσω από την πλάτη των άλλων και έχει την ικανότητα να προσέχει τη μη λεκτική επικοινωνία. Σημαντικό ποσοστό του συνόλου, επίσης, ξέρει πότε να ζητήσει συγνώμη και πότε να συγχωρεί, κατορθώνοντας να χρησιμοποιήσει το χιούμορ προκειμένου να ελαφρύνει την κατάσταση.
* ***Οργανωτική ικανότητα:*** Τέλος, η πλειονότητα των μαθητών/ριών διαπιστώνεται ότι παρουσιάζει ικανοποιητικές δυνατότητες σε ό,τι αφορά την οργανωτική τους ικανότητα. Πιο συγκεκριμένα, ο χώρος που εργάζονται είναι στις περισσότερες περιπτώσεις τακτοποιημένος και προσπαθούν να επικοινωνούν καλά με τα άλλα μέλη της ομάδας. Είναι σε θέση να καθορίζουν στόχους και να μοιράζουν τα καθήκοντα στα άλλα μέλη της ομάδας, ανάλογα με τις δεξιότητες του/της καθενός/μιάς. Το μεγαλύτερο μέρος των μαθητών/ριών καταφέρνει να βρει κίνητρο χωρίς εξωτερική παρώθηση προκειμένου να ενεργοποιηθεί, διαθέτει αναλυτική σκέψη και προσέχει αρκετά τις λεπτομέρειες. Επίσης, το σύνολο της ομάδας κατέβαλε σημαντικές προσπάθειες να τηρήσει τις προθεσμίες στις εργασίες που είχαν ανατεθεί.
* ***Κοινωνικές δεξιότητες:*** Σε γενικές γραμμές, οι μαθητές/ριες εμφανίζουν ένα ικανοποιητικό επίπεδο κοινωνικών δεξιοτήτων. Πιο συγκεκριμένα, η πλειονότητα των μαθητών/ριών δέχεται να ακούσει τη γνώμη των άλλων και να ακολουθήσει τα συγκεκριμένα βήματα που απαιτούνται για να ολοκληρωθεί μια εργασία, χωρίς να αρνείται να ακολουθήσει τους κανόνες και διατηρώντας για ικανοποιητικό διάστημα συγκεντρωμένη την προσοχή της. Στις περιπτώσεις που ορισμένοι/ες μαθητές/ριες δυσκολεύονταν, δεν δίσταζαν να ζητήσουν και να δεχτούν τη βοήθεια των άλλων μελών της ομάδας και κατέβαλαν προσπάθειες προκειμένου να περιμένουν τη σειρά τους για να πάρουν τον λόγο.
* ***Πολιτειότητα:*** Οι μαθητές/ριες εκφράζουν ένα ικανοποιητικό επίπεδο πολιτειότητας. Με τον όρο αυτό εννοούμε τον τρόπο με τον οποίο κάποιος/α ανταποκρίνεται στις υποχρεώσεις της κοινότητας στην οποία είναι ενταγμένος/η. Στο πλαίσιο αυτό οι μαθητές/ριες των δύο τμημάτων διαθέτουν ικανοποιητική ενσυναίσθηση, επιδεικνύουν σε ικανοποιητικό βαθμό σεβασμό και συμπόνια και δέχονται την διαφορετικότητα και τη συμπερίληψη ατόμων που αποκλίνουν από τα δικά τους πρότυπα. Επίσης, έχουν ικανοποιητική κριτική σκέψη με το μεγαλύτερο μέρος τους να αναλύει σωστά τις πληροφορίες, να εκφράζει με θάρρος τις απόψεις του και συμμετέχει σε συζητήσεις. Τέλος, το σύνολο των μαθητών/ριών κατορθώνει να ταξινομεί και να προσδιορίζει τις βασικές έννοιες του να είσαι καλός/ή πολίτης, δηλαδή, την υπακοή στον νόμο, την αξία της ψήφου και των δημοκρατικών διαδικασιών, το ενδιαφέρον για την πολιτική, και τον εθελοντισμό.
* ***Πρωτοβουλία:*** Οι μαθητές/ριες εμφανίζουν καλό επίπεδο πρωτοβουλίας. Η πρωτοβουλία αναφέρεται στην ικανότητα να αξιολογούμε μια κατάσταση και να αναλαμβάνουμε δράση χωρίς οδηγίες από κάποιον άλλο. Πιο συγκεκριμένα, ένα μεγάλο μέρος των μαθητών/ριών προσφέρεται από μόνη του να αναλάβει κάποια επιπλέον εργασία, στη δουλειά, στο σχολείο ή στο σπίτι. Επίσης είναι σε θέση να αναπτύξει νέα χόμπι ή ενδιαφέροντα παρά το γεγονός ότι αυτό θα άλλαζε της συνήθειές του, διότι γνωρίζει ότι αυτό θα του ανοίξει νέους δρόμους.
* ***Προσαρμοστικότητα:*** Επίσης, φαίνεται πως η πλειονότητα των μαθητών/ριών διαθέτει αρκετά ικανοποιητικό επίπεδο προσαρμοστικότητας. Με τον όρο αυτό, εννοούμε την ήπια δεξιότητα που διαθέτουν όσοι μπορούν να προσαρμόζονται εύκολα στις μεταβαλλόμενες συνθήκες του περιβάλλοντός τους ιδιαίτερα όταν τα πράγματα δεν πάνε όπως είχαν σχεδιαστεί. Πιο συγκεκριμένα, το μεγαλύτερο μέρος των μαθητών/ριών μπορεί να συγκεντρωθεί όταν μιλάει κάποιος/α, ώστε να καταλάβει τι λέει αν και δεν διστάζει κάνει ερωτήσεις ώστε να διασαφηνίσει αυτό που άκουσε. Αντιλαμβάνεται τα συναισθήματα του/της συνομιλητή/ριάς του και δίνει την απαραίτητη προσοχή στις μη λεκτικές ενδείξεις και τη γλώσσα του σώματος. Μπορεί εύκολα να συντονίσει τη δράση του με τις επιλογές της ομάδας και καταβάλλει προσπάθεια να φέρεται με ευγένεια.
* ***Ανθεκτικότητα:*** Το σύνολο των μαθητών/ριών διαθέτει μέτριες δεξιότητες στο πεδίο ανθεκτικότητας. Ανθεκτικότητα είναι η ικανότητα προσαρμογής και γρήγορης ανάκαμψης μετά από ένα αγχογόνο συμβάν. Αυτό το άγχος μπορεί να εκδηλωθεί κατά τη διάρκεια οικογενειακών προβλημάτων, προβλημάτων στις σχέσεις με τους άλλους, σοβαρών προβλημάτων υγείας ή ακόμη και οικονομικών δυσκολιών. Πιο αναλυτικά, η πλειονότητα των μαθητών/ριών έχει ικανοποιητική αυτοπεποίθηση. Επίσης δεν είναι δεν διακατέχεται από ισχυρογνωμοσύνη και δεν εμμένει πεισματικά στις απόψεις της. Γενικά, το σύνολο των μαθητών/ριών είναι υπομονετικοί/ές και δεν δυσκολεύεται στην επικοινωνία και την ομαδική εργασία.
* ***Οργανωτική ικανότητα:*** Οι μαθητές/ριες παρουσιάζουν καλές δυνατότητες σε ό,τι αφορά την οργανωτική τους ικανότητα. Πιο συγκεκριμένα, ο χώρος που εργάζονται ήταν στις περισσότερες περιπτώσεις τακτοποιημένος και επικοινωνούσαν ικανοποιητικά με τα άλλα μέλη της ομάδας. Οι μαθητές/ριες είναι σε θέση να καθορίζουν στόχους και να μοιράζουν τα καθήκοντα στα άλλα μέλη της ομάδας ανάλογα με τις δεξιότητες του/της καθενός/μιάς. Καταφέρνουν να βρουν κίνητρο χωρίς εξωτερική παρώθηση προκειμένου να ενεργοποιηθούν, διαθέτουν αναλυτική σκέψη και προσέχουν αρκετά τις λεπτομέρειες.
* ***Προγραμματισμός:*** Οι μαθητές διαθέτουν ένα βασικό επίπεδο προγραμματιστικών ικανοτήτων. Με τον όρο προγραμματισμό εννοούμε εκείνη την ικανότητα της σκέψης που βοηθά ένα άτομο να αναπτύξει συγκεκριμένες στρατηγικές προκειμένου να πετύχει τους στόχους της. Προς την κατεύθυνση αυτή το σύνολο των μαθητών/ριών εμφανίζεται σε ένα πρώτο βαθμό οργανωτικό, διαθέτει ικανοποιητικά επίπεδα ανθεκτικότητας και προσαρμοστικότητας, παρουσιάζοντας σε ορισμένες περιπτώσεις και μεγάλη δημιουργικότητα. Είναι σε θέση να διαπραγματευτεί ή να διεκδικήσει αυτά που δικαιούται, ενώ και οι επικοινωνιακές του δεξιότητες είναι ανεπτυγμένες.
* ***Παραγωγικότητα:*** Τέλος, διαπιστώνεται ότι η πλειονότητα των μαθητών/τιών διαθέτει σχεδόν όλες τις δεξιότητες που είναι απαραίτητες για να είναι κάποιος/α παραγωγικός/ή. Πιο συγκεκριμένα, ένα μεγάλο μέρος των μαθητών/ριών διαθέτει σε ικανοποιητικό βαθμό ικανότητα επίλυσης προβλημάτων σε περιόδους πίεσης, έχει επικοινωνιακές δεξιότητες, και είναι σε θέση να βάλει σε σωστή προτεραιότητα και να ιεραρχήσει τις εργασίες που πρέπει να εκτελεστούν.
* ***Εξάρτηση από τεχνολογία:*** Τέλος, διαπιστώνεται ότι οι μαθητές/ριες δεν αναπτύσσουν προβληματική προσέγγιση σε σχέση με την ενασχόλησή τους στο διαδίκτυο που να υποδεικνύουν εθιστική συμπεριφορά. Συγκεκριμένα, το μεγαλύτερο μέροος των μαθητών/ριών ασχολείται μόνο περιστασιακά με δραστηριότητες που έχουν σχέση με το διαδίκτυο, και δεν χάνει την αίσθηση του χρόνου όταν ασχολείται με αυτό. Η ενασχόλησή τους με την τεχνολογία, δεν δημιουργεί συγκρούσεις με τις υπόλοιπες δραστηριότητές τους, και δεν εμποδίζει την ολοκλήρωση των υποχρεώσεών τους, τόσο στο σχολείο όσο και εκτός αυτού.